cyanic-selkie/wikianc huggingface dataset:
Vredefortkoepel
Formasie en struktuur
Die Vredefort-kratergebied (27° 0′ S, 27° 30′ O) is een van die min slagkraters met veelvuldige ringe op Aarde, hoewel hulle algemeen op die Maan voorkom. Geologiese prosesse soos erosie en tektoniese prosesse het die meeste van die veelringkraters op Aarde verwoes. Die "krater" wat op die oppervlak sigbaar is, is egter nie die oorspronklike krater nie, maar die wortelsone van die slagkrater. Die oorspronklike krater is lankal deur erosie verwyder. Die slag het die kwartsietlae van die Sentrale Rand-groep en Wes-Rand-groep van die Witwatersrand-supergroep in dié gebied regop gekeer (en op plekke selfs laat oorhel), wat dan weerstand gebied het teen verdere verwering en erosie. Dit is dié positief verweerde landskap wat op die oppervlak gesien kan word.
Die Vredefortkoepel het 'n deursnee van 298 km en is die grootste slagkrater ter wêreld.
Ekonomie
Die Vredefortkoepel is belangrik vir ekotoerisme in die omgewing danksy die bekendheid daarvan asook die pragtige natuurskoon wat uit die geologiese struktuur ontstaan het.
Marat Bisengaliev
Platelys
1992 – Henryk Wieniawski, Viool Pronkstukke (Henryk Wieniawski vioolsketse), Naxos
1999 – Herontdekte werke vir viool, vol.2 (Nuut ontdekte werke vir Viool deur Edward Elgar, Black Box, (nominasie vir die Prys van Gramophone tydskrif, Engeland)
Ada Yonath
Biografie
Yonath is opgeneem in die hoërskool Tichon Hadash, hoewel haar ma nie die onderrig kon betaal nie. Sy het in ruil daarvoor wiskundelesse aan studente gegee. Yonath se dat as jongeling is sy geïnspireer deur die Poolse wetenskaplike Marie Curie, alhoewel sy nie Curie as haar "rolmodel" sien nie. Sy het na Jerusalem teruggekeer vir kollege, en aan die Hebreeuse Universiteit gestudeer waar sy in 1962 'n baccalaureusgraad in chemie verkry het, en in 1964 'n meestersgraad in biochemie. In 1968 het sy haar doktersgraad aan die Weizmann-instituut vir wetenskap behaal vir kristalografiese x-straalfotostudies oor die struktuur van kollageen, met Wolfie Traub as haar adviseur.
Swart Ekonomiese Bemagtiging
Regverdiging
Die Suid-Afrikaanse grondwet regverdig sekere vorme van diskriminasie. Teen die einde van apartheid in 1994 en met die aanvang van meerderheidsregering, was die beheer van groot ondernemings in beide die openbare sektor, sowel as die privaatsektor, grotendeels in beheer van wit mense. Dit was 'n ernstige wanbalans, aangesien wit mense vir ongeveer minder as 10% van die bevolking van Suid-Afrika uitmaak, wat beteken dat die land se ekonomie daadwerklik deur 'n verskriklik klein gemeenskap beheer is. SEB se doel is om die Suid-Afrikaanse ekonomie te transformeer sodat dit die demografiese samestelling van die land verteenwoordig.
SEB is meer daarop gemik om swartes te bevoordeel. Dit is eerder regstellende aksie wat die meeste kritiek ontlok van teenstanders teen diskriminasie. Die Suid-Afrikaanse regering ag egter steeds beide strategieë as noodsaaklik vir die ontwikkeling van Suid-Afrika in 'n welvarende staat en dit is ook een van die amptelike doelwitte wat deur die regerende party, die African National Congress, daargestel is.
Merriman
Die dorpie is tussen Richmond en Britstown geleë en word verbind met die R398 streeksroete.
Barry Hertzog
Hertzog as politikus en taalstryder
Voor: J.W. Sauer, Louis Botha, Abraham Fischer]] J.B.M. Hertzog het 'n vooraanstaande politikus in die Oranjerivierkolonie geword, soos die Oranje Vrystaat nou deur die Engelse genoem is. In 1906 was hy een van die oprigters van die Orangia Unie Party wat hom ten doel gestel het om die Afrikanerkultuur te behou met heftige verset teen assimilasie met die Engelse. In 1907, die jaar wat die Oranjerivierkolonie selfbestuur gekry het, tree Hertzog as prokureur-generaal en minister van Onderwys toe tot die kabinet van premier Abraham Fischer. In dieselfde jaar is hy ook vir die kiesafdeling Smithfield in die parlement verkies. Hy was vir 33 jaar parlementslid (eers in die parlement van die Oranjerivierkolonie, daarna, vanaf 1910, in die parlement van die Unie van Suid-Afrika).
Rusland
Die moderne Russiese landsnaam Rossija vir Rusland het sy oorsprong in die Griekse weergawe Rossia van die historiese Oos-Slawiese benaming Roes (Rus) vir gebiede in die huidige Europese state Rusland, Belarus en Oekraïne wat deur Slawiërs bewoon is. Die vroegste bewoners het hulle sowat 100 000 jaar gelede in die weste van moderne Rusland gevestig. Voordat Slawiese groepe hulle vanaf die 6de eeu n.C. vanuit hul stamland in noordelike en suidelike rigting begin uitbrei het, is die noorde van Ruslad deur Fins-Oegriese en Baltiese volke bewoon, terwyl Indo-Europese steppevolke soos Koergan, Kimmerers, Skitiërs, Sarmate en Alane hulle in die suidelike streke gevestig het. Hulle is later opgevolg deur Grieke, Gote, Hunne en Aware.
Barry Hertzog
Samesmelting
Die Groot Depressie het die Suid-Afrikaanse ekonomie reeds vroeg in 1930 getref. Die pryse van belangrike landbou- en uitvoerprodukte het skerp gedaal en buitelandse handel het feitlik tot stilstand gekom.
Rusland
Topografie
Russiese hengelvlote het toegang tot drie van die wêreld se oseane – die Atlantiese, die Arktiese en die Stille Oseaan – en hulle verskaf baie van die wêreld se visvoorraad. Die Kaspiese See is die bron van wat beskou word as die wêreld se beste kaviaar.
Ekonomiese ontwikkeling
Voor die Oktoberrewolusie was Rusland in vergelyking met ander Europese state 'n relatief onderontwikkelde land wat net oor 'n klein aantal nywerheidsgebiede in sy Europese gedeelte beskik het. Die ontwikkeling van die land se hoofsaaklike nywerheidsektore het oneweredig verloop, terwyl 'n groot deel van die beleggings uit die buiteland gekom het.
Die nuwe Sowjet-regering het belowe om die Russiese nywerheidsektor vinnig te ontwikkel en die ekonomiese vooruitgang van onderontwikkelde landelike gebiede te bevorder. Net soos in baie ander wêrelddele het die beleid van industrialisering in Rusland aanvanklik op swaar nywerhede soos die yster- en staalbedryf gekonsentreer. Gedurende Josef Stalin se heerskappy het in die 1930's grootskaalse beleggings in bestaande nywerheidsgebiede in die Europese gedeelte van die land plaasgevind, tog het ook steeds meer nywerhede in die ooste ontstaan. Belangrike projekte het staalfabrieke in die suidelike Oeral-berggebied en die Koezbas-steenkoolmynstreek van Wes-Siberië ingesluit.
Britse korthaarkat
Beskrywing
Hul pels kan baie kleure en patrone hê. Jare lank was die blou-grys pels baie gewild en het dié katte selfs hul eie teelnaam, die Britse bloukat, gehad. Daar is egter nou ’n wye verskeidenheid kleure, van swart tot wit, van room tot sjokoladebruin, van lila tot kaneel. Daar is ook kleurpunt-, gestreepte, getinte en tweekleurige katte. Al die kleure en patrone kan ook ’n skilpaddop-patroon hê: ’n kombinasie van rooi, room en ander kleure.
Rusland
Ekonomiese ontwikkeling in die vroeë 21ste eeu
Die ekonomiese ontwikkeling van die land is egter oneweredig aangesien die Moskou-streek 'n buitengewoon groot deel tot die BBP bydra. 'n Groot deel van Rusland, veral plattelandse gebiede, vaar veel swakker. In 2019 is 300 nywerheidstede as sogenaamde «monostede» geklassifiseer vanweë hul eensydige industriële struktuur. Die spektrum van hierdie monostede strek van Beringofski, 'n klein nedersetting van 700 siele op die eiland Tsjoekotka, tot Togliatti, 'n stad met 'n bevolking van meer as 700 000.
Barry Hertzog
Samesmelting
Die kwessie van die Bruinmensstem reg het onopgelos gebly. ŉ Kommissie van ondersoek het in 1937 'n verslag gelewer wat ten gunste was van Hertzog se voorstel om stemreg vir Bruinmense na al die provinsies uit te brei. Intussen het die Nasionaliste in die Kaap, waar Malan se aanhang die grootste was, sowel as die Kaapse Provinsiale Raad begin agiteer vir die Kleurlinge se volle politieke en ekonomiese segregasie.
Baie van die Verenigde Party se eie lede het die Nasionaliste gesteun, met die gevolg dat Hertzog nie sy beoogde wetsontwerp ingedien het nie. Die jare onmiddellik na die Depressie is gekenmerk deur die groei van sekondêre nywerhede, wat die ekonomie verder gestimuleer het. Goudproduksie het gestyg, uitvoerhandel het toegeneem en die staatsinkomste was drie keer hoër as in 1911. Daar was jaarliks ŉ oorskot wat die regering in staat gestel het om sy maatskaplike dienste uit te brei. Verdere finansiële steun is aan boere verleen, belasting is verminder en 'n verbeterde pensioenfonds is vir staatsamptenare in die lewe geroep. Die spoorweë het vinnig uitgebrei, die Suid-Afrikaanse Lugdiens en die Suid-Afrikaanse Uitsaaikorporasie het tot stand gekom en die landbou is gestabiliseer deur die Bemarkingswet van 1937.
Die wet het voorsiening gemaak vir bemarkingsrade vir sekere landbouprodukte. Intussen het Hertzog van elke geleentheid gebruik gemaak om die Unie se soewereiniteit in die praktyk te bewys. Volgens die Wet op die Troonafstand van koning Eduard VIII, No 2 van 1937, was die abdikasie van Eduard VIII as koning van Suid-Afrika sedert 10 Desember 1936 van krag.
Aldealafuente
Aldealafuente is 'n munisipaliteit in die provinsie Soria in die Spaanse outonome gebied Kastilië en León.
Rusland
'n Multi-etniese samelewing
Die Russiese Federasie het 'n uiteenlopende, veelrassige bevolking van 144,5 miljoen, wat tot sowat 160 verskillende etniese groepe en inheemse volke behoort:
Sowjet-Rusland
Die land tree uit die Tweede Wêreldoorlog as een van die wêreld se supermoondhede. Die Rooi Leër beset Oos-Europa ná die oorlog en Stalin stel kommunistiese regerings in dié streek se lande in. As 'n groot kernwapenmag raak die land in 'n stryd om wêreldoorheersing betrokke met die Verenigde State van Amerika wat bekend staan as die Koue Oorlog.
Media onder beheer van die staat, energiereuse en oligarge
Gazprom-Media hou ook die meerderheid aandele in ander koerante, televisie- en radiostasies – waaronder NTW ("Onafhanklike Televisie"), wat oorspronklik in 1993 as privaat uitsaaier deur die oligarg Wladimir Goessinskij gestig is en in 2001 deur Gazprom oorgeneem is; Itogi, 'n weekblad wat met opspraakwekkende verslae oor die oorlog in Tsjetsjnië bekendheid verwerf het; en die radiostasie Echo Moskwy ("Moskouse Eggo", waarin Gazprom 'n belang van 66 persent het) wat met kritiese joernalisme vereenselwig word.
Die dagblad Kommersant (sirkulasie: 115 000) is net soos die liberale internet-koerant gazeta.ru in besit van die miljardêr Alisjer Oesmanof, 'n mede-eienaar van die metaal- en mynboumaatskappy Metalloinvest en direkteur-generaal van Gazprominvestholding, 'n dogtermaatskappy van Gazprom.
Paul Richards (akteur)
Paul Richards (23 November 1924 – 12 Oktober 1974) was 'n Amerikaanse akteur. Hy was bekend vir sy rolle in die rolprente Kiss Me Deadly (1955), Monkey on My Back (1957), en Beneath the Planet of the Apes (1970), en in die televisiereeks Zorro (1957).
Groot Skeurvallei
Die skeurvallei is bykans 5600 km lank en strek van die Afar depressie in die Horing van Afrika tot by die mond van die Zambezirivier. Die meeste van die groot mere van Afrika lê in die Groot Skeurvallei. Daar is drie punte van die Skeurvallei wat laer as seevlak is: die Danakil depressie en die bodems van die Malawi en Tanganyikamere.
Nyasa skeurvallei
Van waar die Oostelike en Westelike valleie bymekaar kom, is die vallei nog 400 myl lank tot waar dit eindig by die monding van die Zambezirivier. Hierdie gedeelte van die Groot Skeurvallei staan as die Nyasa skeurvallei bekend. Die Malawimeer se oorloop is die Shirerivier wat suidwaarts in die Nyasa skeurvallei vloei tot by die saamvloei met die Zambezirivier. In die suide van Malawi vloei die Shirerivier deur die Malombemeer.
Capitec Bank
Oorsig
Capitec word as 'n kleinhandelsbank bedryf met die doel om bankwese te vereenvoudig. Hulle bedien individuele kliënte en besighede, maar bied nie besigheidsbankdienste vir beslote korporasies, maatskappye, vennootskappe of trusts nie. Die bank se hoof- finansiële beampte, André du Plessis, het in 2019 berig dat hulle 840 handelstakke (14 meer as 2018) landswyd bedryf met meer as 300 banktakke wat Sondae oop is. Capitec het oor die 3 418 OTM's (hulle eie en deur vennootskappe) en 12,6 miljoen aktiewe kliënte. Van hierdie kliënte is 2,9 miljoen aktiewe toepgebruikers en 4,7 miljoen gebruik USSD-kodes. Capitec het ook meer as 360 000 aktiewe begrafnispolisse.
Pelycosauria
Evolusie
Pelycosauria het tydens die Pennsylvanium ontstaan en hul hoogtepunt in die vroeë Perm bereik. Hulle was sowat 40 miljoen jaar lank die oorheersende landdiere. ’n Paar het tot in die Capitanium oorleef. Hulle is deur die terapsides opgevolg.
Don-sfinks
Beskrywing
Die kat is van gemiddelde grootte en sterk gebou met groot ore, amandelvormige oë en lang, gewebde tone. Hulle moet gereeld versorg word al het hulle nie hare nie. As hy te veel gebad word, kan sy vel egter vetterig word.
Sien ook
Lys van katrasse
Lys van nedersettings in Israel
Hierdie is 'n lys van nedersettings in Israel.
Christina Susanna van Zyl
Jeugverhale
Wanneer die Nigrini-gesin in Beeldjie nommer 4 (1978) van Kranskop na Brakfontein verhuis, verbied Minini se pa haar om katte aan te hou. Sy ontdek vir Siamie, 'n Siamese katjie met 'n rondloper-ma en met die hulp van 'n vriend versteek sy hom. Hierdie situasie is nie volhoubaar nie, weet sy. Een of ander tyd gaan daar iets gebeur.
C
C, c is die derde letter van die Latynse alfabet. In Afrikaans word die letter uitgespreek as "see".
Braam le Roux (skrywer)
Reeks-boeke
Hy verwerf egter veral bekendheid vir die reekse wat hy vir boekklubs skryf, naamlik Die swart luiperd, Temmers van die woestyn, Die SA Polisie, Die Swerwerspeurder en Die woeste Laeveld. Hierdie reekse is vol spanning en opwinding en verskaf iets nuuts tydens die verskyning daarvan, aangesien dit eg Suid-Afrikaans is en nie op buitelandse modelle steun vir inspirasie nie.
Cadaqués
Kunslewe
Die rustigheid van die dorp het steeds 'n groot aantal kunstenaars en intellektueles gelok, en Cadaqués het veral as 'n gewilde verblyfplek vir skilders en beeldhouers bekend gestaan.
Grootvlei-kragstasie
Geskiedenis
Die eerste van Grootvlei se ses eenhede is in 1969 in gebruik geneem. In 1989 is drie eenhede tydelik gestaak en in 1990 het die ander drie gevolg. Weens die kragkrisis wat in Suid-Afrika ondervind is, het Eskom besluit om die stasie weer in diens te stel. Teen 2008 was drie van Grootvlei se eenhede weer aanlyn, wat 585 MW aan die nasionale netwerk voorsien het.
Dino Wells
Dino Wells is 'n Amerikaanse akteur en skrywer. Hy is bekend vir sy rolle in die rolprente Glory Road (2006), Wanted (2008), Fast & Furious (2009), en No Words at All.
HTTPS
Hypertext Transfer Protocol over Secure Socket Layer oftewel HTTPS  is 'n URI-skema wat gebruik word om aan te dui dat 'n veilige HTTP-verbinding gemaak is. Dit is sintakties identies aan die <tt> http:// </tt> skema wat gewoonlik gebruik word om toegang tot hulpbronne te verkry deur die HTTP-protokol. Deur die <tt>https:</tt> URL te gebruik word aangedui dat die HTTP protokol gebruik moet word maar dat 'n ander TCP-poort (443) by verstek gebruik moet word en dat 'n bykomende laag tussen die HTTP en TCP-protokol ingevoeg moet word wat versluiering en identifikasie funksies insluit. Hierdie stelsel is deur Netscape ontwikkel om die bevestiging van identiteit en versluierde kommunikasie te verskaf en word oral oor die Wêreldwye Web gebruik vir die beveiliging van sensitiewe kommunikasie soos onder ander betalinstransaksies en korporatiewe intekenings.
Beperkinge
https is onveilig as dit toegepas word op openbaar beskikbare statiese inhoud. 'n Indeks van die werf kan deur 'n program opgestel word en die URI van die versluierde hulpbron kan afgelei word deur slegs afleidings te maak vanuit die onderskepte versoeke/antwoorde se groottes. Dit maak dit vir 'n indringer moontlik om toegang tot die gewone teks (die openbaar beskikbare inhoud) te verkry asook die versluierde teks.
Si (dubbelsinnig)
Si, si, of SI mag na die volgende verwys:
Jacob's Room
Hierdie roman breek weg van Woolf se vorige twee romans, The Voyage Out (1915) en Night and Day (1919), wat beide meer konserwatief is in die vorm en narratiewe tegnieke wat gebruik is om hulle te skryf. Jacob's Room is 'n opmerkenswaardige modernistiese roman na gelang van die stylistiese vernuwing wat Woolf daarin vermag het.
Charl Bouwer
Charl Bouwer is 'n paralimpiese swemmer van Suid-Afrika wat hoofsaaklik aan die kategorie S13-item deelneem. Hy het aan verskeie Paralimpiese Speles deelgeneem en in die proses verskeie medaljes gewen.
Camden-kragstasie
Kragverspreiding
Benewens vir toevoer aan die Suid-Afrikaanse kragnet, voer Camden, saam met die Arnot-kragstasie, ook die Mozal Aluminium-smelter in Mosambiek via 400 kV-transmissielyne. Mozal verbruik ongeveer 950 MW.
Lera Auerbach
Komposisies
Wene se geskiedkundige Theater an der Wien het in November 2011 die eerste opvoering van Auerbach se vollengte opera, gebaseer op haar oorspronklike toneelstuk Gogol, gegee.
Bultfontein
Geskiedenis
Die dorp is in 1874 gestig. Die dorp het sy ontstaan te danke aan 'n sterk fontein, wat op die bult ontspring het. Dit was eers deel van die plaas Kameeldorings. Boesmans, Voortrekkers en wilde diere het by die bron kom water drink.
Namakgale
Namakgale is 'n groot township naby Phalaborwa in die ooste van die Limpopoprovinsie, Suid-Afrika. Dit val onder die beheer van die Ba-Phalaborwa Plaaslike Munisipaliteit wat onder die Mopani-distriksmunisipaliteit ressorteer. Nabygeleë dorpe sluit in Phalaborwa (12 km), Lulekani (10 km), Makhushane en Ga-Mashishimale op die R71 provinsiale pad na Gravelotte. In 2011 het die dorp 'n bevolking van 36 365 gehad.
Sokker
Aard van die spel
Tydens 'n tipiese spel probeer spelers om die bal na hul teenstanders se doelhok te beweeg deur indiwiduele beheer van die bal, soos om dit te dribbel (hardloop met die bal naby die voete), die bal na 'n spanmaat aan te gee en deur skote na die doel te waag wat deur 'n opponerende doelwagter beskerm word. Teenstanders mag probeer om die bal af te neem deur die bal te onderskep of deur die teenstander wat die bal beheer te aanval; die toelaatbare fisiese kontak tussen spelers word egter beperk. Sokker is oor die algemeen 'n vryvloeiende spel met die bal wat ten alle tye in spel is buiten wanneer dit die veld verlaat of wanneer die spel deur die skeidsregter gestop word.
Federale staatsvorm van Indië
Indië is 'n federasie wat onderverdeel is in 28 deelstate, 6 uniegebiede en 1 nasionale hoofstadgebied (Delhi). Alle deelstate en uniegebiede is weer onderverdeel in distrikte.
Tale van Indië
Volgens die grondwet van 1950 sou Engels as amptelike taal erken word tot en met 1965, waarna die taal sy amptelike status sou verloor ten gunste van Hindi. Maar dit het nie gebeur nie. Veral in die sakelewe, maar ook by regeringsinstansies geniet Engels vandag hoë prioriteit. Naas Hindi en Engels geniet nog 21 ander tale amptelike erkenning.
Orlando: A Biography
Orlando: A Biography is 'n roman deur Virginia Woolf geskryf wat die eerste keer in 1928 gepubliseer is. Die roman se inspirasie is afkomstig van die familiegeskiedenis van Woolf se vriendin en minnares Vita Sackville-West, en bied die leser op 'n toeganklike manier 'n oorsig van Engelse letterkunde in satiriese vorm. Dit beskryf die biografie van 'n protagonis wat honderde jare lank leef en sodoende al die sleutelfigure in die Engelse literatuurgeskiedenis ontmoet.
Weststellingwerf
Plekke
Blesdijke, Boijl, De Blesse, De Hoeve, Langelille, Munnekeburen, Nijeholtpade, Nijeholtwolde, Nijelamer, Nijetrijne, Noordwolde, Oldeholtpade, Oldeholtwolde, Oldelamer, Oldetrijne, Oosterstreek, Peperga, Scherpenzeel, Slijkenburg, Sonnega, Spanga, Steggerda, Ter Idzard, Vinkega, Wolvega en Zandhuizen.
Euro
Wisselkoerse
[[Lêer:Eurozone.svg|duimnael|Die Eurosone:
]] Die amptelike wisselkoers van die euro ten opsigte van die ou nasionale munteenhede is soos volg vasgestel:
Spesiale muntstukke
Enige land van die Eurosone mag spesiale muntstukke vrystel, wat in alle lande van die Eurosone geldig is.
Korsika
Geskiedenis
Die oorsprong van die naam Korsika is onderhewig aan baie debat en bly 'n raaisel. Vir die Antieke Grieke was dit bekend as Kalliste, Corsis, Cyrnos, Cernealis of Cirné. Die laaste drie variasies is afgelei van die oudste Griekse naam van die eiland, "Σειρηνούσσαι " ("Sirenusse", wat beteken van die sirenes) – dieselfde sirenes wat in Homeros se Odussee genoem word.
Die Genuese se mag is heringestel en hulle het nie toegelaat dat die Korsikaanse adel in die regering van die eiland deel nie en het die inwoners met 'n swaar belastinglas onderdruk. Aan die ander kant het hulle kastaiingboom op groot skaal ingevoer, die dieet van die bevolking verbeter, en 'n ketting torings langs die kus gebou om Korsika teen die aanvalle van die Barbaryse seerowers uit Noord-Afrika te verdedig. Die tydperk van vrede het geduur tot 1729, toe die weiering om belasting te betaal deur 'n boer tot die algemene opstand van die eiland teen Genua aanleiding gegee het.
Fenoksimetielpenisillien
Fenoksimetielpenisillien is die eerste keer in 1948 vervaardig. Dit is op die WGO se Lys van noodsaaklike medisyne, die mees doeltreffende en veilige medisyne wat nodig is in 'n stelsel van gesondheidsorg. Dit is ook beskikbaar as 'n generiese medikasie. Die groothandelkoste in die ontwikkelende wêreld is VS$ 0.05 tot 0.96 per dag. In die Verenigde State kos 'n behandelingskursus minder as VS$ 25.
Lee Richardson (akteur)
Lee Richardson (11 September 1926 – 2 Oktober 1999) was 'n Amerikaanse akteur. Hy was bekend vir sy rolle in die rolprente Network (1976), I Am the Cheese (1983), Prizzi's Honor (1985), en The Exorcist III (1990).
Anna S. du Raan
Skryfwerk
Van die versies wat sy in haar handboeke vir die skool publiseer, word opgeneem in die versamelbundel Nuwe Kleuterverseboek.
Amphimedon spinosa
Amphimedon spinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
NG gemeente Rouxville
duimnael|links|320px|Syaansig van Rouxville se byna 140 jaar oue NG klipkerk.
Stowe, Vermont
Geografie
Stowe het volgens die Sensusburo van die Verenigde State 'n totale oppervlak van 188,4 vierkante kilometer (72,7 vierkante myl), waarvan 188,2 vierkante kilometer land en 0,2 vk km of 0,1 persent water. Ten opsigte van sy oppervlak is dit die grootste dorp in die deelstaat Vermont.
Pinotage
Pinotage is 'n Suid-Afrikaanse rooiwyn-kultivar wat uit 'n Pinot noir- en Cinsault (vroeër bekend as Hermitage, soms ook gespel as Cinsaut)-kruising ontstaan het. Die druifsoort is in 1925 deur professor Abraham Izak Perold (1880–1941) van die Universiteit Stellenbosch ontwikkel. Oorspronklik het dit bekendgestaan as Perold se Hermitage x Pinot, maar vir bemarkingsdoeleindes is die naam in 1959 verkort tot Pinotage.
Geskiedenis
Die jong plante is na die Elsenburg Landbouskool verskuif onder toesig van Perold se opvolger, C.J. Theron. In 1935 het Theron hulle geënt op die nuut gevestigde Richter 99 en Richter 57 wingerdstokke by Welgevallen. Intussen het Perold voortgegaan om sy voormalige kollegas te besoek. Theron het aan hom die nuut-geënte wingerdstokke gewys, en die een wat die beste gevaar het, is gekies vir voortplanting, en as Pinotage gedoop. Die eerste wyn is in 1941 op Elsenburg verbou, met die eerste kommersiële aanplantings by Myrtle Grove naby Lowryspas. In 1941 is Pinotage-wingerdstokke ook by die Kanonkop Wynlandgoed van Paul Sauer en Danie Rossouw geplant, waarvan die wyne later bekendheid verwerf het en tot 25 jaar kon verouder, sodat hierdie landgoed selfs " 'n formidabele leier van die Kaapse rooiwynindustrie" genoem is.
NG gemeente Rouxville
duimnael|regs|170px|Ds. C.J. Perold, leraar van 1944 tot 1948.
regs|duimnael|160px|Ds. H.J. van Niekerk, leraar van 1965 tot 1970.
Vroeë jare
Tydens die donker dae van die Anglo-Boereoorlog toe al die bewoners van Rouxville deur lord Roberts in Aliwal-Noord se konsentrasiekamp geplaas en die dorp 'n spookdorp geword het, het ds. Albertyn die kommando as veldprediker na die slagveld gevolg nadat die burgers met die uitbreek van die Tweede Vryheidsoorlog in 1899 onder genl. J.H. Olivier opgeroep is om op kommando te gaan. Ná die oorlog is op Rouxville onder sy leiding 'n Christelike Nasionale skool as protes teen die onderdrukking van die inwoners se taal en volksbestaan opgerig. Dit het die fondament van die onderwys in die Vrystaat geword wat aan die eise van die volk en Kerk beantwoord het.
Pinotage
Suid-Afrika
Pinotage word in ander lande as Suid-Afrika geproduseer. Pinotage word ook in Nieu-Seeland en Zimbabwe geplant, saam met ander wynboulande soos Switserland, Duitsland, die VSA, Israel en Brasilië.
Stowe, Vermont
Skisport
Mount Mansfield is Vermont se hoogste bergspits en 'n skigebied van wêreldgehalte. Die Front Four-skipaaie (National, Lift Line, Starr en Goat) behoort tot die uitdagendste en mees bekende skipaaie in die land, wat geskik is vir almal, van beginners tot die mees gevorderdes. Die laer geleë Spruce Peak-bergspits is geskik vir beginners en gevorderdes. Stowe Bergoord word dikwels "Die Ski-hoofstad van die Ooste" genoem.
Malawimeer
Malawimeer is 'n meromiktiese meer, wat beteken dat die waterlae nie meng nie. Die permanente stratifikasie van Malawimeer se water en die oksi-anoksiese grens (wat verband hou met suurstof in die water) word gehandhaaf deur relatief klein chemiese en termiese gradiënte.
Geografie
Die meer is ongeveer 350 kilometer suidoos van die Tanganjikameer, nog een van die groot mere van die Oos-Afrikaanse Skeurstelsel.{feit}} Die Malawimeer Nasionale Park is aan die suidelike punt van die meer geleë.
Oseaniese tale
Die mees gebruikte Sentraal-Oseaniese taal is Fidjiaans met sowat 660 000 sprekers.
Odessa Young
Odessa Young (gebore 1998) is 'n Australiese aktrise. Sy is bekend vir haar rolle in die rolprente Looking for Grace (2015), The Daughter (2015), en Assassination Nation (2018), en in die televisiereeks High Life (2017).
1939
Die jaar 1939 was 'n gewone jaar wat volgens die Gregoriaanse kalender op 'n Sondag begin het. Dit was die 39ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Paul Wesley
Paul Wesley is 'n Amerikaanse akteur, vervaardiger, en regisseur. Hy is bekend vir sy rolle in die rolprente Amira & Sam (2014) en Before I Disappear (2014), en in die televisiereeks The Vampire Diaries (2009).
Amphimedon subcylindrica
Die spons behoort tot die genus Amphimedon en tot die familie Niphatidae. Die wetenskaplike naam van die spesie is die eerste keer geldig gepubliseer in 1905 deur Dendy.
Canberra
Klimaat
Canberra het 'n weskus-seeklimaat en ervaar as gevolg van sy breedteligging, die hoogte bo seevlak en die afstand van die kus vier verskillende seisoene in 'n jaar. Terwyl die oseane 'n matigende invloed op die klimaat van die meeste van Australië se kusgebiede, waarin ook alle deelstate se hoofstede geleë is, uitoefen, word Canberra deur baie warm en droë somers en koue winters gekenmerk. In die wintermaande hang daar dikwels 'n swaar mis oor die stad, en die kwik daal gereeld benede vriespunt. Sneeuval is eweneens 'n gereelde verskynsel, veral in die omgewing van Canberra, vanwaar die sneeubedekte bergspitse in omliggende gebiede waargeneem kan word. In die stadsgebied kom ligte sneeuvalle gewoonlik elke derde winter voor.
Pavee
Pavee of Irish Travellers (Iers: an lucht siúil), in Engels soms ook Gypsies genoem (alhoewel hulle nie met Roma verwar moet word nie, 'n etniese minderheidsgroep van Indiese afkoms in Europa), is 'n etniese groep van Ierse afkoms wat deur 'n tradisionele nomadiese leefstyl, eie tradisies en 'n eie etniese identiteit gekenmerk word.
Amphimedon sulcata
Amphimedon sulcata is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Skryf in Afrikaans
In die opleidingsafdeling is daar modules beskikbaar waar besoekers meer oor die skryfkuns kan leer. Die biblioteek-afdeling bied besoekers gedigte van al die groot meesters (oud en nuut).
E (wiskunde)
Die getal of die wiskundige konstante e is die grondtal van die natuurlike logaritme en word dikwels gedefinieer as:
Die getal e word ook die konstante van Neper (Napier) genoem, na die uitvinder van die logaritme, die Skotse wiskundige John Napier wat e omstreeks 1600 tydens sy werk aan een van die eerste rekenliniale teëkom het. Die getal e word deur die Switserse wiskundige Leonhard Euler die eksponensiële getal genoem, vandaar vermoedelik die naam. Euler maak die eerste grondige studie van e en het op sy eie byna alle belangrike eienskappe daarvan ontdek.
Guernésiais
Guernésiais, ook bekend as Dgèrnésiais, Guernsey Frans of Français Normand de Guernsey, is die variant van die Normandiese taal of parler (dialek) wat in Guernsey gepraat word. As een van die Oïltale het dit wortels in Latyn, maar dit is ook op verskillende tye sterk beïnvloed deur beide Oudnoors en Engels.
Normandiese Bloeitydperk en invoer van Standaard Frans en Engels
Guernésiais is 'n variëteit van Normandiese Frans verwant die dialekte van die ander Kanaaleilande en die vasteland gedeelte van Normandië wat vir ten minste 'n duisend jaar op die eiland gepraat is. Toe François I die Franse troon in 1515 bestyg het, het hy die Paryse dialek gestandaardiseer en aangemoedig en het dit spoedig die prestige-taal geword hoewel streekstale steeds geduld is. Na die Franse Revolusie is daar geglo dat Standaard Frans die enigste taal was wat waardig is vir hoër gebruik en is streekstale aktief onderdruk. Hoewel Guernsey nie deel was van Frankryk nie is dit sterk beïnvloed deur Franse houdings. Dieselfde enkeltaal ideologie was ook aan die orde van die dag in Brittanje waar minderheidstale soos Wallies en Gaelies aktief onderdruk is. In beide lande is kinders gestraf as hulle minderheidstale op skool gepraat het.
Romantiese Herlewing en Guernésiais Literatuur
Engelse kerke moes die Franse vertaling van die Bybel gebruik toe gevind is dat die bevolking nie veel Engels kon verstaan nie. In die 17de eeu het protestante vlugtelinge na Guernsey geïmmigreer om godsdienstige vervolg in Frankryk te ontwyk. Die Puriteinse ‘teokrasie’ wat op daardie stadium in beheer van die eiland was het die Calvinistiese predikers wat vlot in Frans was verwelkom. Standaard Frans sprekers het dus invloedryke posisies bekom wat waarskynlik bygedra het tot negatiewe houding teenoor die inheemse spreektaal. 'n Stabile diglossie verhouding het ontstaan waarvolgens Standaard Franse die hoëtaal geword het en Guernésiais die omgangstaal. Die volgehoue gebruik van Frans in die kerk het bygedra tot die behoud van Frans tot met die 20ste eeu.
Huidige status
Die 2001 sensus bevind dat 1 327 (1 262 in Guernsey gebore) of 2% van die bevolking die taal vlot praat terwyl 3% die taal ten volle verstaan. Meeste hiervan, 70% of 934 sprekers is egter 64 of ouer. Onder jong mense is slegs 0.1% of een uit 'n duisend vlot in die taal. 14% van die bevolking beweer egter wel dat hulle die taal tot 'n mate verstaan.
Fonologie
Ander voorbeelde sluit in pourmenade (promenade), persentaïr (present), terpid (driepoot).
Werkwoorde
aver – om te hê (hulpwerkwoord)
Logaritme
Definisie
Die logaritme van 0 met 'n grondtal is nie gedefinieer nie, omdat daar geen mag bestaan met welke grondtal ook al wat nul is nie. Daarom het elke grafiek van 'n logaritme 'n asimptoot by nul.
Wanneer die grondtal a nie gespesifiseer word nie, dan is dit 10. Dus:
The Gods Must Be Crazy
The Gods Must Be Crazy is 'n hoofsaaklik Engelse rolprent wat in 1980 uitgereik is. Dit was die eerste in 'n reeks van films wat in Suid-Afrika en Botswana verfilm is en wêreldwyd opslae gemaak het. Dit is die mees kommersieel suksesvolle vrystelling in die geskiedenis van Suid-Afrika se filmbedryf. Die regisseur en skrywer was Jamie Uys. Dit het ongeveer R4 683 649 by die loket verdien. Die film is opgevolg met The Gods Must Be Crazy II in 1989.
N!xau
Nǃxau ǂToma (afgekort: Nǃxau, alternatiewe spelling Gcao Tekene Coma, ca. 1944 – 5 Julie 2003) was 'n boesman-boer en akteur van Namibië. Hy het bekendheid verwerf vir sy rol in die 1980-rolprent The Gods Must Be Crazy, asook die opvolgfilms wat daarna vervaardig is, waarin hy die rol van die Kalahari-Boesman gespeel het. The Namibian het na hom verwys as "Namibië se bekendste akteur".
Dodekanesos
Die Dodekanesos (Grieks: Δωδεκάνησα, Dodekánisa; letterlik "Twaalf Eilande") is 'n groep van 15 groter en 150 kleiner eilande van Griekeland in die Suidoos-Egeïese en Oos-Middellandse See. Hulle lê aan die kus van Anatolië in Turkye en 26 is onbewoon. Dié eilandgroep definieer gewoonlik die oostelike grens van die Kretensiese See. Hulle behoort tot die groter eilandgroep die Suid-Sporades.
Naam
Die verskuiwing van die naam na die hedendaagse Dodekanesos het sy oorsprong in die Ottomaanse tydperk. Nadat die Ottomane Rhodos in 1522 verower het, het die twee grootste eilande, Rhodos en Kos, onder direkte Ottomaanse heerskappy geval, terwyl die ander 12 eilande in die groep groot voorregte geniet het wat belasting en selfregering betref. Pogings om dié voorregte af te skaf is ná 1869 gedoen toe die Ottomaanse Ryk probeer het om sy administratiewe struktuur te moderniseer en sentraliseer. Die laaste voorregte is afgeskaf nadat die Jong Turke die bewind in 1908 oorgeneem het.
Andries Stockenström
Sir Andries Stockenström (Kaapstad, 6 Julie 1792 – Londen, 16 Maart 1864) was luitenant-goewerneur van die Oostelike Provinsie van die Kaapkolonie. Hy was van Sweedse afkoms en seun van Andries Stockenstrom, landdros van Graaff-Reinet, wat in 1811 deur die Xhosas vermoor is. Sy tweede seun was regter Andries Stockenstrom.
Aspartaam
Gebruike
Aspartaam is ongeveer 180 tot 200 keer so soet soos sukrose (tafelsuiker). As gevolg van hierdie eienskap produseer aspartaam 4 kcal (17 kJ) energie per gram tydens metabolise. Die hoeveelheid aspartaam wat nodig is om 'n soet smaak te produseer, is so klein dat die kalorie-bydrae weglaatbaar klein is. Die smaak van aspartaam en ander kunsmatige versoeters verskil van dié van tafelsuiker in die tyd van smaakaanvang en hoe lank die soetheid duur, alhoewel aspartaam die naaste aan suiker se smaakprofiel kom onder goedgekeurde kunsmatige versoeters. Die soetheid van aspartaam duur langer as die van sukrose, en dit word dus gereeld gemeng met ander kunsmatige versoeters soos asesulfamkalium om 'n algehele smaak soos suiker te gee.
Werkingsmeganisme
Die waargenome soetheid van aspartaam (en ander soetstowwe soos asesulfaamkalium) by mense is toe te skryf aan die binding daarvan aan die heterodimeer G-proteïengekoppelde reseptor wat gevorm word deur die proteïene TAS1R2 en TAS1R3.
Yochai Benkler
Biografie
Benkler ontvang sy LL.B. van die Tel-Aviv Universiteit in 1991 en sy doktorsgraad van die Harvard Skool vir Regte in 1994. Hy werk by die Regsfirma Ropes & Gray van 1994 tot 1995. Hy doen sy klerkskap by die VSA Hooggeregshof onder regter Stephen G. Breyer van 1995 tot 1996.
Werke
Benkler se navorsing fokus op gemeenskaplik gebaseerde benaderings tot die bestuur van hulpbronne in netwerkomgewings. Hy skep die term burgerygebaseerde eweknieproduksie (Engels: commons-based peer production) ten einde medewerkende skeppings te beskryf soos ’n gratis en oopbronsagteware en sosiale netwerk produkte soos Wikipedia wat ontstaan weens die gemeenskaplike deel van inligting en kennis.
Lausanne
Geskiedenis
Die eerste nedersettings in die huidige stadsgebied van Lausanne het reeds meer as 5 000 jaar gelede ontstaan. Die Romeine het by 'n Keltiese dorp in die gebied van die huidige Vidy 'n militêre kamp opgerig, wat hulle Lousanna genoem het. Die kamp het sedert die 1ste eeu n.C. tot 'n Romeinse vicus (dorp) ontwikkel, waar goedere, wat met handelskepe op die Meer van Genève vervoer is, op perdewaens gelaai is. Hierdie vicus was met 'n lengte van 1,2 kilometer en 'n wydte van 250 meter die grootste in Switserland. Gedurende die 3de eeu is die nedersetting deur Alemanne-invalle bedreig en waarskynlik omtrent 260 ingeneem en verwoes.
Die burgers van Lausanne, wat in 1234 vir die eerste keer politieke regte verkry het, het die grawe van Savoie se hulp ingeroep by hulle stryd teen die gesag van die biskoppe. In 1476 is die stad deur Boergondiese troepe onder die bevel van Karel die Stoute beset en ná die slag van Grandson deur die Switsers geplunder. Die Cité en die dorp aan die voet van die heuwel, wat voorheen onafhanklik naas meer bestaan het, is op 6 Julie 1481 verenig.
Baffie Coetzee
Baffie Coetzee (*9 Desember 1907, Bethulie – †15 Junie 2003, Kroonstad) was ’n onderwyser en skoolhoof en Afrikaanse skrywer van jeugverhale en romans.
Muishond
Die stinkmuishond en die slangmuishond, wat bekend is vir die onwelriekende vloeistof wat hulle afskei, behoort tot die familie van die Marteragtiges (Mustelidae). Ander muishonde, byvoorbeeld die gebande muishond, die watermuishond en die dwergmuishond, is nou verwant aan meerkatte en word saam met die diere in die familie Viverridae geklassifiseer.
Amphimedon texotli
Amphimedon texotli is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Oog
Die stafies
Elke stafie bestaan uit die staaf, vesel en staafliggaam. Die staaf is die sitoplasma-uitsteeksel. Laasgenoemde bestaan uit twee dele: 'n dun buitenste segment en 'n dun binneste segment. Daar is goeie rede om te vermoed dat dit die binneste deel van die stafie is wat liggevoelig is. Die staafvesel strek van die onderpunt van die staaf. 'n Entjie van die staaf verdik die vesel om die staafliggaam, waarin die selkern in 'n dun lagie sitoplasma lê, te vorm.
Natuurlike logaritme
Sien ook
Logarithmus
Groot vyf
Die groep bestaan uit die leeu, olifant, buffel, luiperd en renoster. Hierdie diere is gekies omdat hulle besonder moeilik is om te jag, en nie vir hul grootte nie (die rede waarom die reuse seekoei, byvoorbeeld, nie op die lys is nie). Die Groot Vyf word dan ook beskou as die vyf gevaarlikste diere in Afrika.
FC Beiere Alzenau
Die klub is op 27 Maart 1920 gestig as Alzenauer Fußball Club. Op 16 September 1922 het die klub by die gimnastiekklub Turn- und Sport Alenzau aangesluit as die sokkerafdeling van daardie klub voordat dit weer in 1923 onafhanklik geword het as FC Beiere Alzenau. Na die Tweede Wêreldoorlog is die klub heropgerig as SKG Alzenau voordat dit weer die voor-oorlogse naam aangeneem het in 1947.
Australiese sluierkat
Geskiedenis
Omdat dit ’n relatief nuwe ras is, is die meeste telers in Australië, maar sedert 2007 word die katte ook in Brittanje geteel. Daar is ook reeds twee telers in Noorweë. Die katte het in 1986 kampioenskapstatus in Australië gekry. Die World Cat Federation (WCF) erken hulle ook en die Governing Council of the Cat Fancy (GCCF) erken hulle voorlopig.
Meubelstuk
Ook in die Middeleeu is min soorte meubelstukke gebruik en hulle was dikwels meerdoelig: dit was byvoorbeeld tegelyk sitplek en bereplek. Die Middeleeuse meubelmaker was anoniem, maar die naam en ander gegewens van talle van sy 18e eeuse beroepsgenote was in die meeste gevalle bekend.
Aanvanklik het die meubelkuns sy versiering aan die argitektuur ontleen. In die Renaissance het die meubelkuns egter daarvan weggebreek en sy eie vormtaal ontwikkel, wat vanuit Italië deur Europa versprei het. Die sogenaamde patroonboeke (boeke met voorbeelde van meubels), soos die van Hans Vredeman de Vries (1555), het 'n belangrike rol gespeel in die verspreiding van nuwe idees.
Bora Milutinović
Velibor "Bora" Milutinović (Serwies: Велибор Милутиновић – Бора; gebore 7 September 1940 in Bajina Bašta, Joego-Slawië) is 'n Serwiese sokkerafrigter en voormalige speler.
Meubelstuk
Oudheid tot Renaissance
Die Ou Egiptenare het min maar kleurryke meubels gebruik; die hout is glad afgewerk en dan beskilder of verguld. Die algemeenste meubelstuk was 'n regop stoeltjie (kruk) op 4 reguit, lang pote, wat soms die vorm van stier- of leeupote gehad het. Die sitting het uit vlegwerk of dun houtlatte bestaan. Die Egiptiese stoel, wat 'n effens skuinsstaande rugleuning gehad het, was heelwat gemakliker. Hierdie stoel se sitting was van geboe planke gemaak en met leer beklee. Die voustoel het in later jare in gebruik gekom. Die bed van Ou Egipte het bestaan uit 'n raamwerk waaroor leer gespan was. Dit het 'n vaste voetstuk gehad en 'n los, geboë kopstuk en soort hout- kopkussing), wat as steun vir die kop gedien het. Kos en klere is gebêre in mandjies en kiste wat, soos al die ander meubels, met ivoor- en ebbehoutinlegwerk versier was of beskilder was om dit so te laat lyk. Die vloere is met riet- of papirusmatte bedek. Die Egiptenare het hierdie matte dikwels gebruik om op te sit of op te slaap. Die mure is met muurskilderinge versier.
Gotiek (12e tot 15e eeu)
Die meubels van die Gotiek het uit swaar, onversierde raamwerke met ligter, versierde panele tussenin bestaan. Die meubeluitvinding van hierdie tydperk was die paneel, wat houtstroke vervang het. 'n Paneel is ŉ klein stuk hout waarvan veral die rande dun afgewerk en redelik los in 'n raamwerk van regop style en smal horisontale boonste en onderste rugsporte gemonteer was. Hierdie panele het die voordeel gehad dat hulle kon krimp of rek sonder om die hele meubelstuk te laat krom trek, en omdat hulle los gemonteer was, het hulle ook nie gebars nie.
Townhall
Geskiedenis
Townhall.com is in 1995 op die been gebring as een van die eerste konserwatiewe internetgemeenskappe. In 2005 het Townhall.com afgebreek van The Heritage Foundation. In Mei 2006 het Salem Communications Townhall.com gekoop en die webtuiste van stapel gestuur, met potgooie, kletsprogramme en blogs deur Salem se aanbieders. Enige gebruiker kon ook 'n webjoernaal begin op die Townhall.com netwerk. Die webtuiste voorsien 'n groot aantal rubrieke en nuusitems wat vanaf 'n konserwatiewe oogpunt aangebied word. In January 2008 het TownHall.com Townhall Magazine begin uitgee, 'n maandelikse konserwatiewe nuustydskrif. Behalwe vir eksklusiewe inhoud, bevat Townhall Magazine bydrae van Townhall.com se lesers. In Februarie 2011 het TownHall.com TownhallFinance.com begin uitgee, 'n daaglikse finansiële- en beleggingsblad onder redakteurskap van John Ransom wat konserwatiewe finansiële kommentaar bied. In 2018 het Jerry Bowyer redakteur van die blad geword. Die blad het ook finansiële kommentaar van CNBC se Larry Kudlow gepubliseer. Kudlow het later hoof van die president se raad van ekonomiese adviseurs geword, waarna sy bydrae gestaak is. Die blad publiseer ook bydrae deur Fox Business Network se Charles Payne, die voormalige redakteur John Ransom, en die Cato Instituut se ekonomiese kenner, Daniel J. Mitchell.
Meubelstuk
Renaissance
Die meeste van die Renaissance-kaste is gekenmerk deur 'n fronton (pediment of kroonstuk) wat voor uitgesteek het (ontleen aan die argitektuur), en massiewe, gedraaide pote. Hulle was die voorlopers van die hedendaagse klerekas. Die kis het naas die staankas en die laaikas egter nooit heeltemal verdwyn nie om-dat dit steeds ŉ nuttige bêremeubel gebly het, veral op skepe. Op die manier het die kis die Kaap bereik, waar dit as meubelstuk 'n unieke rol gespeel het. Die bed het gedurende hierdie tydperk ook verdere ontwikkeling ondergaan, In die eenvoudige huis is die bedstee (‘n ingeboude slaapplek, dikwels in die muur en met deur of gordyne van die res van die vertrek afgesluit) nog gebruik.
Empire
Die geboë systyle van die rugraam het van die voorkant van die sitraam af gestrek. Boekrakke en boekkaste het op steeds groter skaal in gebruik gekom. As hulle uit 2 dele opgebou was, het die deure van die bokas glaspanele gehad, waaragter daar soms nog gordyne gehang het. Die reghoekige secretaire (skryftatel of buro) het 'n afslaanskryfblad met enkele laaie of 'n kassie daaronder gehad. Meubels is van veral mahoniehout gemaak. In Frankryk het verskillende tipes bed dens ontwikkel.
Tussentydperk
Volledige, massavervaardigde slaapkamerstelle en sitkamerstelle waarvan al die onderdele, versierings en toebehore in dieselfde styl op draaibanke uitgedraai is, was hoog in die mode. Meubelontwerp gedurende hierdie tyd was egter selde goed. Kurwes het dikwels gebots of is nooit tot hul natuurlike eindpunt deurgevoer nie. Hout is oor die algemeen so swaar gebeits of gepolitoer dat die houtsoort moeilik herkenbaar was.
Dorpsmeubels en pioniersmeubels
Die frontons van kaste is ook reg uit getrek. Die styl het veral met die eerste Britse besetting van die Kaap (1795) behoorlik posgevat. Die tweede Britse oorname (1806) sou ŉ groot invloed op die meubelkuns aan die Kaap hê. 'n Hele paar dinge het tegelyk gebeur. Die invoer van eksotiese houtsoorte uit die Ooste is gestaak. Net kiaat is nog ingevoer, maar dit is vir timmerwerk, en nie vir meubels nie, gebruik.
John Napier
John Napier, ook bekend onder die naam John Neper (1 Februarie, 1550 - 4 April 1617), was 'n Skotse wiskundige wat veral bekend geword het vir die uitvinding van logaritmes. Hy is gebore in Edinburg.
Babiloniese metode
Die Babiloniese metode, ook bekend as Heron se metode, is 'n tegniek om die vierkantswortel van 'n getal te bepaal. Dit is waarskynlik die oudste metode hiervoor. Die metode is iteratief, dit wil sê dat hy 'n rowwe waarde vir 'n vierkantswortel neem en 'n beter benadering verskaf. Deur die proses oor en oor te herhaal kan mens dus 'n baie goeie benadering bekom. In werklikheid is die Babiloniese metode 'n spesiale geval van die Newton-Raphson-metode, alhoewel dit reeds 1600 jaar voor Newton in gebruik was.
Voorbeeld
Die korrekte waarde is 1.4142136... so na slegs twee iterasies bekom mens 'n benadering wat reg is tot 5 desimale plekke.
Richtersveld
Plantegroei
Ten spyte van die lae reënval is die Richtersveld een van die mees biologies-diverse woestyne in die wêreld. Omdat die Richtersveld in 'n oorgangsgebied tussen winter- en somerreënval lê, is daar al 360 bloeiende plantspesies op een vierkante km getel. Die plante se lewensiklus is aangepas by die lae reënval. Geen gebied in die wêreld kan spog met 'n groter verskeidenheid korsmosse nie.
RAMSAR-gebied
Die Oranjeriviermond is as RAMSAR-vleiland van internasionale belang verklaar. Helaas is dit baie beskadig deur mynbou op die oewers van die rivier.
Nathan West
Nathan West is 'n Amerikaanse akteur en vervaardiger. Hy is bekend vir sy rolle in die rolprente Bring It On (2000), Not Another Teen Movie (2001), Miracle (2004), en Forever Strong (2008).
Mercedes-Benz M112 enjin
Die Mercedes-Benz M112-enjin is 'n 4-slag, vonkontsteekte, binnebrand-petrol V6-enjinfamilie wat in die jare 2000 gebruik is. Dit is in 1998 bekendgestel, en was die eerste V6-enjin wat ooit deur Mercedes gebou is. 'n Kort tydjie later is die verwante M113 V8 bekendgestel.
E
Die letter E is die vyfde letter van die moderne Latynse alfabet en die tweede klinker. Dit is die algemeens gebruikte letter in Engels, Frans, Duits en Spaans. In Navo se internasionale spellingsalfabet word "E" uitgespreek met die woord "Echo".
Kh-29
Variante
Die Kh-29 bestaan uit die volgende drie variante;
Eksterne informasie
ube.com/watch?v=XkKMm5g9I0E Kh-29T op MiG-29.
Modder en Bloed
Modder en Bloed is 'n rolprent wat op 1 April 2016 in Suid-Afrika uitgereik is. Dit is 'n oorlogsdrama oor Boerekrygsgevangenes wat in die jaar 1901 afspeel, eers in die distrik Colesberg en dan op die eiland Sint Helena. Die dialoog is sowat om die helfte in Afrikaans en Engels.
Amphimedon trindanea
Amphimedon trindanea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Pat Bishop
Pat Bishop (13 Junie 1946 – 28 Maart 2000) was 'n Australiese aktrise. Sy was bekend vir haar rolle in die rolprent Don's Party (1976) en in die televisiereekse Prisoner (1979) en Blue Heelers (1994).